Lav et referat af nedenstående tekst:

Tekst:
Thisted Lokalpoliti fik onsdag besøg af to 8-årige piger, som havde fundet et gammelt lommeur i et buskads nær Østre skole i Thisted. Pigerne havde oprydningsdag på skolens udendørsarealer, og i forbindelse med det fandt de uret. Nu leder politiet efter ejeren. - Vi håber, nogen kan genkende det, så vi kan finde ejeren. Det er et meget gammelt ur, som virker, og det kan jo have affektionsværdi for ejeren, siger kontorfuldmægtig ved Thisted Lokalpoliti, Jan Dandanell. Uret er indleveret som hittegods og ifølge politiets lister og oplysninger, er det ikke meldt stjålet. Hvis man kan genkende uret, kan man kontakte politiet på 114. Herefter vil politiet vurdere, om personen har beviser på, at man er ejeren til uret.

Referat:
Thisted Politi leder efter ejeren til et lommeur, som blev indleveret onsdag af to 8-årige piger.